《苦寒归心愈切次胡可泉韵》
明代·陆深

囊无杨震四知金，手种桓温柳十寻。残菊傲霜如恋客，栖鸦带日自投林。

间来曝背犹堪献，惊起冲寒苦未禁。梦绕故园春事里，烟波门巷落花深。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。